রাজেন্দ্রনগর টার্মিনাল রেলওয়ে স্টেশন
রাজেন্দ্রনগর টার্মিনাল, (স্টেশন নামসংক্ষেপ: RJPB/আরজেপিবি), একটি রেলওয়ে টার্মিনাল যা ভারতীয় রাজ্য বিহারের রাজধানী পাটনায় পরিসেবা প্রদান করে। টার্মিনালটি পাটনার রাজেন্দ্রনগরে অবস্থিত এবং এটি ভারতীয় রেলের পূর্ব-মধ্য রেল কর্তৃক নিয়ন্ত্রিত দানাপুর রেলপথ বিভাগের আওতাভুক্ত। পাটনা শহরটি ভারতের গুরুত্বপূর্ণ রেল চক্রকেন্দ্র/হাব যেখানে ছয়টি বড় রেল স্টেশন আছে যথা: রাজেন্দ্রনগর টার্মিনাল, পাটনা জংশন রেলওয়ে স্টেশন, গুলজারবাগ রেলওয়ে স্টেশন, দানাপুর রেলওয়ে স্টেশন, পাটলিপুত্র জংশন রেলওয়ে স্টেশন ও পাটনা সাহেব রেলওয়ে স্টেশন।